《水龙吟 次韵题涌金飞雪画扇》
元代·韩奕

苍寒收尽红尘，四山一色俄惊晓。楼台宫阙，冰壶影里，莹然清晓。独有游人，画船青盖，笙歌犹绕。遍园林松竹，光浑□□，人住处，皆蓬岛。罗扇画来轻小。乍时人、见多惊倒。谁留古本，到今付与，良工涂扫。夏日携时，且挥且玩，暑都消了。更词人亲笔题题，这风景，古犹少。

作者简介：（1269—1318）元绍兴路萧山人，徙钱塘，字仲山。武宗至大元年授杭州人匠副提举。迁江浙财赋副总管。仁宗延祐四年进总管。